Ján Emanuel Dobrucký

Ján Emanuel Dobrucký (* 15. januara 1854 w Mošovcach, Wuherska; † 19. februara 1921 we Wojerecach) bě Wojerowski ewangelski farar a spisowaćel. 

Pochadźeše z dźensnišeje Słowakskeje a přesydli so w lěće 1882 na namołwu Imiša do Łužicy, hdźež skutkowaše najprjedy hač do 1883 jako administrator w Sprjejcach a wot 1883 do 1919 jako archidiakon we Wojerecach. Jako awtor napisa rjad powědančkow a basni do Łužicy, poslednje zwjetša pod pseudonymom Dušan.

Dobrucký bě wot 1883 čłon Maćicy Serbskeje. Wón bě zmandźeleny z Margaretu (Marku) Dobruckowej, rodź. Berganec, zwud. Mětowej († 21. oktobra 1919). Jeju syn bě Božidar Dobrucky.

 Žórła 

 Josef Páta: Lužickosrbská čítanka, online

 Wotkaz 

  Dobrucký, Ján Emanuel – Dobrucký, Jan Emanuel, Serbski institut

Kategorija:Muž
Kategorija:Rodź. 1854
Kategorija:Zemr. 1921
Kategorija:Słowak
Kategorija:Awtor
Kategorija:Serbska literatura
Kategorija:Wosoba (Wojerecy)
Kategorija:Literatura (19. lětstotk)
Kategorija:Literatura (20. lětstotk)
Kategorija:Ewangelsko-lutherski farar
Kategorija:Maćicar